සීමා බිස්වාස්

සීමා බිස්වාස් (උපත 1965) යනුවෙන් හැඳින්වෙන්නේ ඇසෑමයෙන් බිහි වූ ඉන්දියානු චිත්‍රපට සහ වේදිකා නිළියකි. ඇය ප්‍රමුඛත්වයට පත්වූයේ ශේඛර් කපූර්ගේ බැන්ඩිට් ක්වීන් (1994) චිත්‍රපටයෙහි ඇය නිරූපණය කළ ඵූලන් දේවීගේ චරිතය නිසායි. ඒ උදෙසා ඇයට හොඳම නිළිය සඳහා ජාතික චිත්‍රපට සම්මානය හිමි විය. 2000 සංගීත් නාටක් ඇකඩෙමි සම්මානය හිමිකරගත් ඇය, දීපා මේහ්තා විසින් අධ්‍යක්ෂණය කළ වෝටර් (2005) චිත්‍රපටයෙහි ශකුන්තලා ලෙස නිරූපණය කළ චරිතය වෙනුවෙන් 2006 හොඳම නිළිය සඳහ වූ ජීනී සම්මානය දිනාගත්තා ය. ඇගේ අනෙකුත් මුඛ්‍යධාරා චිත්‍රපට අතරට ඛාමෝෂි: ද මියුසිකල් (1996) (මේ සඳහා ඇයට හොඳම සහාය නිළිය සඳහා ස්ක්‍රීන් සම්මානය හිමි විය), භූත් (2003), විවාහ් (2006), සහ හාෆ් ගර්ල්ෆ්‍රෙන්ඩ් (2017) වැනි චිත්‍රපට අයත් වේ. චිත්‍රපටවලට අමතරව බිස්වාස් රූපවාහිනී වැඩසටහන් ගණනාවක ද පෙනීසිට ඇත.

සටහන්

බාහිර සබැඳි



Category:සංගීත් නාටක් ඇකඩෙමි සම්මානලාභීන්
Category:ජීවත්වන්නෝ
Category:ඉන්දියානු චිත්‍රපට නිළියෝ
Category:ජාතික නාට්‍ය පාසලේ ආදිශිෂ්‍යයෝ
Category:බෙංගාලි ජනයා
Category:1965 උපත්